చైనా కరెన్సీకి అంత సీన్ లేదు: వైవి రెడ్డిన్యూఢిల్లీ : తన హయాంలో మూలధన ఖాతాలో రూపాయి పూర్తి మార్పిడి (క్యాపిటల్ అకౌంట్ కన్వర్టబిలిటీ)ని అడ్డుకోవడాన్ని ఆర్బిఐ మాజీ గవర్నర్ వైవి రెడ్డి సమర్ధించుకున్నారు. ఈ విషయంలో కొన్ని ఆంక్షలు ఉండడం సమంజసమేనని ఇటీవల అంతర్జాతీయ ద్రవ్యనిధి (ఐఎంఎఫ్) సంస్థ కూడా చెప్పడాన్ని రెడ్డి గుర్తు చేశారు. అయితే ఆర్బిఐ ఇపుడు ఈ విషయాన్ని ఏ మా త్రం పరిశీలించడం లేదన్నారు. ‘నేను ఆర్బిఐ గవర్నర్గా ఉన్నపుడు దాదాపు ప్రతి ఒక్కరూ మూల ధన ఖాతాలో రూపాయి పూర్తి మార్పిడికి అనుమతించాలని కోరారు. నాకు చేతనైనంత వరకు నేను దాన్ని వ్యతిరేకించా. ఈ విషయంలో మనం మన పద్దతిలో వెళ్లామని అనుకుంటున్నా’ అని చెప్పారు. ఒక దేశ కరెన్సీని మూలధన ఖాతాలో పూర్తి మార్పిడికి అనుమతిస్తే వచ్చే లాభ నష్టాలను ఇపుడు ఐఎంఎఫ్ కూడా పూర్తిగా గ్రహించిందని భావిస్తున్నట్లు వైవి రెడ్డి తెలిపారు.డాలర్కు ఢోకా లేదుచైనా కరెన్సీ యువాన్, డాలర్ స్థానంలో అంతర్జాతీయ కరెన్సీ అయ్యే అవకాశాలపైనా వైవి రెడ్డి మాట్లాడారు. సమీప భవిష్యత్లో అయితే ఆ అవకాశమే లేదన్నారు. చైనా ప్రభుత్వం, కొన్ని విదేశీ ప్రభుత్వాల మధ్య జరిగిన, జరుగుతున్న ఒప్పందాల వల్ల మాత్రమే ఇటీవల విదేశీ వాణిజ్యంలో చైనా కరెన్సీ వాడకం పెరిగిందన్నారు. ఈ ఒప్పందాల ఫలితంగానే కొన్ని దేశాలు తమ ఫారెక్స్ నిల్వల్లో కొద్ది స్థాయిలో యువాన్ను కూడా చేర్చినట్టు చెప్పారు. ప్రైవేట్ వాణిజ్యం, అంతర్జాతీయ వాణిజ్యంలో అయితే ఇంకా చైనా కరెన్సీని ప్రామాణిక కరెన్సీగా పరిగణించే పరిస్థితి రాలేదన్నారు.రూపాయిపరిస్థితి మన కరెన్సీ రూపాయిపైనా ఆయన మాట్లాడుతూ.. అంతర్జాతీయ కరెన్సీగా పరిగణించే స్పెషల్ డ్రాయింగ్ రైట్స్ (ఎస్డిఆర్) ధర నిర్ణయంలో రూపాయిని కూడా చేర్చడం వల్ల రూపా యి మారకం విలువకి చేకూరే ప్రయోజనం ఏమీ లేదని చెప్పారు. ఎంపికి చేసిన వివిధ దేశాల కరెన్సీల విలువ ఆధారంగా ఎస్డిఆర్ల విలువను లెక్కిస్తారు. గత సంవత్సరమే చైనా కరెన్సీ యువాన్ను ఈ జాబితాలో చేర్చారు. అయితే  భవిష్యత్లో ఇందుకోసం మరిన్ని దేశాల కరెన్సీలను కూడా ఈ జాబితాలో చేరిస్తే అందులో రూపాయికి తప్పకుండా మొదటి స్థానం ఉంటుందని  చెప్పారు.జోరు తగ్గిన ప్రపంచీకరణఒకపుడు అందరూ తారక మంత్రంలా జపించిన ‘ప్రపంచీకరణ’ జోరు ప్రస్తుతం తగ్గిందని వైవి రెడ్డి చెప్పారు. అంతర్జాతీయ వృద్ధి రేటు తగ్గడంతో పెట్టుబడుల జోరూ తగ్గిందన్నారు. రాజకీయ మా ర్పులు ఇందుకు దోహదం చేశాయన్నారు.  డొనాల్డ్ ట్రంప్ అధ్యక్షుడయ్యాక  అమెరికా  తన ఆర్థిక వ్య వస్థను చక్కదిద్దుకోవడంపైనే దృష్టి పెట్టిందన్నారు.మూలధన ఖాతా పూర్తి మార్పిడి అంటే...మూలధన ఖాతాలో రూపాయి పూర్తి మార్పిడికి అంగీకరిస్తే విదేశీ ఇన్వెస్టర్లతో సహా ఎవరైనా తమ దగ్గర ఉన్న రూపాయలను అప్పటి మారకం రేటు ప్రకారం విదేశీ కరెన్సీలోకి మార్చుకుని విదేశాలకు తరలించుకు పోవచ్చు. ఇలా అనుమతిస్తే అంతర్జాతీయంగా లేదా దేశీయంగా ఏమైనా ఆటుపోట్లు తలెత్తితే రూపాయి విలువ దారుణంగా పడిపోయే ప్రమాదం ఉంది. 1987లో ఆగ్నేయాసియా దేశాల ఆర్థిక సంక్షోభానికి మూలధన ఖాతాల్లో ఆయా దేశాల కరెన్సీ పూర్తి మార్పిడికి అనుమతించడమే ప్రధాన కారణం.
chaina karenseeki anta sean ledu: vaivi reddinudilly : tana hayamlo mooladhana khaataalo roopaayi puurti marpidy (capital acount convertability)ni addukovadaanni arbi maji gavarnar vaivi reddi samardhinchukunnaaru. ee vishayamlo konni aankshalu undadam samanjasamenani iteevala antarjaatiiya dravyanidhi (imf) samstha kuudaa cheppadaanni reddi gurtu chesaru. ayithe arbi ipudu ee vishayaanni e maa thram pariseelinchadam ledannaru. ‘nenu arbi gowernerga unnapudu daadaapu prati okkaruu muula dhana khaataalo roopaayi puurti maarpidiki anumatinchaalani koraru. naaku chetanainanta varaku nenu daanni vyatirekinchaa. ee vishayamlo manam mana paddatilo vellaamani anukuntunna’ ani cheppaaru. oka desha karenseeni mooladhana khaataalo puurti maarpidiki anumatiste vache laabha nashtaalanu ipudu imf kuudaa puurtigaa grahinchindani bhaavistunnatlu vaivi reddi telipaaru.daalarku dhoka leduchainaa corrensy yuwan, dalar sthaanamlo antarjaatiiya corrensy ayye avakaasaalapainaa vaivi reddi matladaru. sameepa bhavishyatlo ayithe aa avakasame ledannaru. chaina prabhutvam, konni videshee prabhutvaala madhya jarigina, jarugutunna oppandaala valla matrame iteevala videshee vaanijyamlo chaina corrensy vaadakam perigindannaaru. ee oppandaala phalitamgaane konni deshaalu tama farrex nilvallo koddi sthaayilo yuvaannu kuudaa cherchinattu cheppaaru. private vaanijyam, antarjaatiiya vaanijyamlo ayithe inka chaina karenseeni praamaanika karenseegaa pariganinche paristhiti raaledannaaru.roopaayiparisthiti mana corrensy roopaayipainaa aayana maatlaadutuu.. antarjaatiiya karenseegaa pariganinche speshal droing raits (esdr) dhara nirnayamlo roopaayini kuudaa cherchadam valla roopa ye maarakam viluvaki chekure prayojanam emi ledani cheppaaru. empiki chesina vividha deshaala correnseela viluva aadhaaramgaa esdrle viluvanu lekkistaaru. gatha samvatsarame chaina corrensy yuvaannu ee jaabitaalo cherchaaru. ayithe  bhavishyatlo indukosam marinni deshaala correnseelanu kuudaa ee jaabitaalo  cheriste andulo roopaayiki tappakunda modati sthaanam untundani  cheppaaru.joru taggina prapancheekaranaokapudu andaruu taaraka mantramla japinchina ‘prapancheekarana’ joru prastutam taggindani vaivi reddi cheppaaru. antarjaatiiya vruddhi retu taggadamtho pettubadula joru taggindannaru. rajakeeya maa rpulu induku dohadam chesaayannaaru.  donald trump adhyakshudayyaaka  america  tana aardhika vya vasthanu chakkadiddukovadampaine drushti pettindannaaru.mooladhana khata puurti marpidy ante...mooladhana khaataalo roopaayi puurti maarpidiki angeekariste videshee investerlatho sahaa evaraina tama daggara unna roopaayalanu appati maarakam retu prakaaram videshee correnseeloki maarchukuni videsaalaku taralinchuku povachu. ilaa anumatiste antarjaatiiyamgaa leda desheeyamgaa emaina autupotlu talettite roopaayi viluva daarunamgaa padipoye pramaadam undi. 1987loo agneyasia deshaala aardhika sankshobhaaniki mooladhana khaataallo aayaa deshaala corrensy puurti maarpidiki anumatinchadame pradhaana kaaranam.